## Pravilnik o izmjenama i dopunama Pravilnika o voćnim vinima

### NN 59/2013 (20.5.2013.), Pravilnik o izmjenama i dopunama Pravilnika o voćnim vinima

MINISTARSTVO POLJOPRIVREDE

1215

Na temelju članka 61. Zakona o vinu (»Narodne novine« br. 96/03 i 55/11), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O VOĆNIM VINIMA

Članak 1.

U Pravilniku o voćnim vinima (»Narodne novine« br. 73/06, 24/11, 28/11, 62/11, 82/11 i 120/12) članak 7. mijenja se i glasi:

»(1) Proizvođači voćnih vina koji voćno vino stavljaju na tržište, moraju biti upisani u Evidenciju proizvođača voćnih vina (u daljnjem tekstu: Evidencija). Obrazac za upis u Evidenciju tiskan je u Prilogu 3. ovoga Pravilnika.

(2) Evidenciju vodi Centar.

(3) Proizvođači voćnih vina dostavljaju Centru Izjavu o proizvodnji voćnih vina i to najkasnije do 15. siječnja.

(4) Proizvođači voćnih vina dostavljaju Centru Izjavu o zalihama voćnih vina i to za postojeće količine proizvoda na dan 31. srpnja najkasnije do 10. rujna.

(5) Izjave iz stavaka 3. i 4. ovoga članka podnose se na obrascima iz Priloga 4. i 5. ovoga Pravilnika.«

Članak 2.

(1) Dosadašnji Prilog 3. zamjenjuje se novim Prilogom 3. koji je tiskan uz ovaj Pravilnik i čini njegov sastavni dio.

(2) Iza Priloga 3. dodaju se prilozi 4. i 5. koji su tiskani uz ovaj Pravilnik i čine njegov sastavni dio.

Članak 3.

U cijelom tekstu Pravilnika riječi: »Hrvatski zavod za vinogradarstvo i vinarstvo« zamjenjuju se riječima: »Hrvatski centar za poljoprivredu, hranu i selo, Zavod za vinogradarstvo i vinarstvo (u daljnjem tekstu: Centar)« u odgovarajućem padežu.

Članak 4.

(1) Podaci o proizvođačima voćnih vina upisanim u Vinogradarski registar prenijet će se do 30. rujna 2013. godine u Evidenciju.

(2) Provedbom stavka 1. ovoga članka proizvođači voćnih vina iz Vinogradarskog registra smatraju se upisanima u Evidenciju.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 080-01/11-01/47

Urbroj: 525-07/0034-13-49

Zagreb, 10. svibnja 2013.

Ministar

Tihomir Jakovina, v. r.

PRILOG 3.

Evidencija proizvođača voćnih vina

EVIDENCIJA PROIZVOĐAČA VOĆNIH VINA

U smislu članka 61. Zakona o vinu (»Narodne novine« br. 96/03 I 55/11) podnosim prijavu za upis/promjenu upisa u Evidenciju proizvođača voćnih vina pod rednim brojem .............

Osnova po kojoj se upisujem (zaokružiti):

1. Proizvodnja voća, prerada voća, proizvodnja i punjenje voćnih vina,

2. Prerada voća, proizvodnja i punjenje voćnih vina,

3. Dorada i punjenje voćnih vina.

U tu svrhu navodim sljedeće podatke o proizvodnji:

|  |  |  |  |  |  |
| --- | --- | --- | --- | --- | --- |
| Naziv katastarske općine u kojoj se nalazi voćnjak | ARKOD ID | Površina voćnjaka u ha | Broj sadnica | Naziv i postotna zastupljenost vrste u voćnjaku | Godina sadnje voćnjaka |
| 1 | 2 | 3 | 4 | 5 | 7 |
|  |  |  |  |  |  |

Ovim se potvrđuje da je podnositelj ove prijave upisan u Evidenciju proizvođača voćnih vina pod brojem

...............................................             ..........................................
          Potpis proizvođača                           Potpis ovlaštene osobe

PRILOG 4.

Izjava o proizvodnji voćnih vina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kategorija voćnog vina(1) | Naziv proizvoda | Dobavljač (Ime i prezime/Naziv, Adresa, MIBPG, OIB, IBK) | ARKOD ID | Voće (t) | Proizvodi dobiveni od početka vinske godine osim voćnog vina u vlasništvu na dan prijave (hl) | | | |
| Sok ili voćna pulpa | | Voćno vino | |
| Količina (hl) | Vrsta voća | Količina (hl) | Vrsta voća |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

(1) voćno vino, desertno voćno vino, aromatizirano voćno vino, biser voćno vino, pjenušavo voćno vino, razblaženo voćno vino

PRILOG 5.

Izjava o zalihama voćnih vina u vlasništvu na dan 31. srpnja (hl)

|  |  |  |  |
| --- | --- | --- | --- |
| Kategorija proizvoda | | Ukupne zalihe (hl) | Napomene |
|  | 1. Zalihe u proizvodnji | | |
| voćno vino |  |  |
| desertno voćno vino |  |  |
| aromatizirano voćno vino |  |  |
| biser voćno vino |  |  |
| pjenušavo voćno vino |  |  |
| razblaženo voćno vino |  |  |
| Ukupno (1) |  |  |
| 2. Zalihe u prodaji (voćna vina koja imaju Rješenje za stavljanje u promet) | | |
| voćno vino |  |  |
| desertno voćno vino |  |  |
| aromatizirano voćno vino |  |  |
| biser voćno vino |  |  |
| pjenušavo voćno vino |  |  |
| razblaženo voćno vino |  |  |
| Ukupno (2) |  |  |
| Ukupno (1+2) |  |  |

59 20.05.2013 Pravilnik o izmjenama i dopunama Pravilnika o voćnim vinima

59 20.05.2013 Pravilnik o izmjenama i dopunama Pravilnika o voćnim vinima

Pravilnik, NN 59/2013-1215
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)